pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ย้ำเตือนประชาชน อย่าหลงกลตกเป็นเหยื่อมิจฉาชีพ พบมูลค่าความเสียหายกว่า 50,000 ล้านบาท
วันศุกร์ที่ 8 ธันวาคม 2566
ย้ําเตือนประชาชน อย่าหลงกลตกเป็นเหยื่อมิจฉาชีพ พบมูลค่าความเสียหายกว่า 50,000 ล้านบาท
.....
ย้ําเตือนประชาชน อย่าหลงกลตกเป็นเหยื่อมิจฉาชีพ พบมูลค่าความเสียหายกว่า 50,000 ล้านบาท
.
นายคารม พลพรกลาง รองโฆษกรัฐบาล ย้ําเตือนประชาชน ตั้งสติ อย่าตกเป็นเหยื่อมิจฉาชีพ ที่ใช้อุบายหลอกลวง สร้างความน่าเชื่อถือในหลายรูปแบบ แม้รัฐบาลได้เน้นย้ําให้หน่วยงานที่เกี่ยวข้องเฝ้าระวังและตรวจสอบอย่างใกล้ชิด แต่ยังมีผู้ตกเป็นเหยื่อมิจฉาชีพอยู่อย่างต่อเนื่อง มูลค่าความเสียหายกว่า 50,000 ล้านบาท
.
สถิติแจ้งความออนไลน์ ผ่าน https://www.thaipoliceonline.com ตั้งแต่ 1 มี.ค. 65 – 30 พ.ย. 66 มีจํานวน 405,194 เรื่อง แบ่งเป็นคดีออนไลน์ จํานวน 375,986 เรื่อง แยกออกเป็นคดีที่เชื่อมโยง จํานวน 178,232 เรื่อง เป็นคดีที่ไม่เชื่อมโยง จํานวน 195,754 เรื่อง รวมมูลค่าความเสียหาย 50,870,352,036 บาท ส่วนผลการอายัดบัญชีสามารถอายัดได้ 206,238 บัญชี ยอดเงิน ที่อายัดได้ 1,570,254,455 บาท
.
พร้อมขอให้ประชาชนระวังเว็บไซต์แจ้งความออนไลน์ปลอม ที่ยิงโฆษณา (Ad) หลอกเหยื่อที่ต้องการแจ้งความร้องทุกข์ออนไลน์ ให้กดเข้าไปที่ลิงก์เว็บปลอม หากต้องการแจ้งความออนไลน์ แนะนําให้เข้าไปที่ www.thaipoliceonline.com หรือสอบถามที่เบอร์ 1441 หรือ 081-866-3000
.
>> ดูประเภทคดีออนไลน์ที่มีการแจ้งความมากที่สุด คลิก https://www.thaigov.go.th/news/contents/details/75774
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี ร่วมงาน BREAK THE CORRUPTION "ไม่ทำ ไม่ทน ไม่เฉย ร่วมไทยต้านโกง"
วันศุกร์ที่ 8 ธันวาคม 2566
ดีอี ร่วมงาน BREAK THE CORRUPTION "ไม่ทํา ไม่ทน ไม่เฉย ร่วมไทยต้านโกง"
ดีอี ร่วมงาน BREAK THE CORRUPTION "ไม่ทํา ไม่ทน ไม่เฉย ร่วมไทยต้านโกง"
วันนี้ (8 ธันวาคม 2566) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมงานวันต่อต้านคอรร์รัปชันสากล (ประเทศไทย) ปี 2566 หยุดทุกการทุจริต! ร่วมแสดงพลัง BREAK THE CORRUPTION "ไม่ทํา ไม่ทน ไม่เฉย ร่วมไทยต้านโกง" ภายใต้แนวคิด ZERO TOLERANCE คนไทยไม่ทนต่อการทุจริต โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน ณ อิมแพ็คฟอรัม เมืองทองธานี
งานนี้จัดขึ้นเพื่อแสดงเจตจํานงทางการเมืองที่รัฐบาลได้ให้ความสําคัญในการแก้ปัญหาการทุจริตเป็นวาระเร่งด่วน ด้วยความร่วมมือกับทั้งฝ่ายการเมือง รัฐวิสาหกิจ ภาคเอกชน และภาคประชาสังคม ซึ่งเป็นรากฐานสําคัญในการแก้ไขปัญหาการทุจริตที่ยั่งยืน โดยองค์การสหประชาชาติ หรือ UN ได้ประกาศให้วันที่ 9 ธันวาคม ของทุกปีเป็นวันต่อต้านคอร์รัปชันสากล เพื่อให้ประชาคมโลก ตระหนักถึงภัยร้ายแรงที่เกิดจากการคอร์รัปชัน และร่วมแสดงจุดยืนประกาศเจตนารมณ์ร่วมกันในการต่อต้านคอร์รัปชัน
_________________________
รัฐบาลไทย-ข่าวทำเนียบรัฐบาล-"รัดเกล้า" เผย รัฐมนตรีพลังงานตรียมเสนอ ครม.ตรึงราคาไฟฟ้า 3.99 บาท ก๊าซหุงต้ม 423 บาท ต่อถัง ขอประชาชนเข้าใจลดค่าใช้จ่ายต้องทำอย่างระวัง สอดคล้องกับการคลังของประเทศ
วันศุกร์ที่ 8 ธันวาคม 2566
08/12/2566
"รัดเกล้า" เผย รัฐมนตรีพลังงานตรียมเสนอ ครม.ตรึงราคาไฟฟ้า 3.99 บาท ก๊าซหุงต้ม 423 บาท ต่อถัง ขอประชาชนเข้าใจลดค่าใช้จ่ายต้องทําอย่างระวัง สอดคล้องกับการคลังของประเทศ
"รัดเกล้า" เผย รัฐมนตรีพลังงานตรียมเสนอ ครม.ตรึงราคาไฟฟ้า 3.99 บาท ก๊าซหุงต้ม 423 บาท ต่อถัง ขอประชาชนเข้าใจลดค่าใช้จ่ายต้องทําอย่างระวัง สอดคล้องกับการคลังของประเทศ
วันที่ 8 ธันวาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังเป็นห่วงเรื่องค่าไฟฟ้า ที่ขณะนี้ตัวเลขค่าไฟที่ 4.20 บาทต่อหน่วย เป็นตัวเลขที่มีความเป็นไปได้มากที่สุด แต่ตอนนี้ตัวเลขที่อยากได้คือตัวเลข 4.10 บาทต่อหน่วย
โดยนายพีระพันธุ์ สาลีรัฐวิภาค รองนายกฯและรัฐมนตรีว่าการกระทรวงพลังงาน มีความเห็นที่สอดคล้องและได้ผลักดันนโยบายดูแลค่าไฟฟ้ามาโดยตลอด เตรียมเสนอที่ประชุม ครม. ตรึงราคาค่าไฟฟ้า 3.99 บาท สําหรับกลุ่มเปราะบาง และตรึงราคาก๊าซหุงต้ม 423 บาท ต่อถัง 15 กิโลกรัม
ซึ่งกลุ่มเปราะบาง คือผู้ใช้ไฟไม่เกิน 300 ยูนิตต่อเดือน ซึ่งตามข้อมูลคิดเป็นประมาณ 70% -​ 80% ของครัวเรือนทั่วประเทศ แต่ประชาชนกลุ่มอื่นๆไม่ต้องน้อยใจ​ เพราะจะได้รับการดูแลให้ไม่เกิน 4.20 บาท
"รัฐบาลและหน่วยงานเกี่ยวข้องเห็นความสําคัญของการดูแลและลดค่าครองชีพให้กับประชาชน แต่ขอให้ประชาชนเข้าใจว่าการลดภาระค่าใช้จ่ายประจําวัน เช่นราคาค่าพลังงานนั้น เป็นสิ่งที่รัฐต้องทําอย่างระมัดระวัง ต้องบาลานซ์ระหว่างการลดภาระให้กับประชาชนกับการเพิ่มภาระให้กับการคลังของประเทศด้วย
อย่างไรก็ตามขอให้อุ่นใจที่รัฐมนตรีพลังงานให้ความสําคัญในเรื่องนี้ และจะทําสุดความสามารถเพื่อประชาชนทุกคน" รัดเกล้ากล่าว
รัฐบาลไทย-ข่าวทำเนียบรัฐบาล-สรุปผลลงทะเบียน “หนี้นอกระบบ” 1 สัปดาห์ ปชช. ลงทะเบียนแล้ว 75,199 ราย
วันศุกร์ที่ 8 ธันวาคม 2566
สรุปผลลงทะเบียน “หนี้นอกระบบ” 1 สัปดาห์ ปชช. ลงทะเบียนแล้ว 75,199 ราย
......
สรุปผลลงทะเบียน “หนี้นอกระบบ” 1 สัปดาห์  ปชช. ลงทะเบียนแล้ว 75,199 ราย
.
กระทรวงมหาดไทย ได้สรุปลงทะเบียนแก้ไขปัญหาหนี้นอกระบบ ตลอด 1 สัปดาห์ที่ผ่านมา พบว่า
.
มีจํานวน ปชช. ลงทะเบียนแก้ไขปัญหาหนี้นอกระบบ 75,199 ราย มีมูลหนี้รวม 3,820.36 ล้านบาท แบ่งเป็น :
• ลงทะเบียนผ่านระบบออนไลน์ 68,951 ราย
• ลงทะเบียน ณ ศูนย์อํานวยการฯ 6,248 ราย
.
มีพื้นที่/จังหวัด 5 ลําดับแรก คือ
1. กรุงเทพฯ 4,876 ราย เจ้าหนี้ 3,689 ราย มูลหนี้ 318.611 ล้านบาท
2. นครศรีธรรมราช  3,142 ราย เจ้าหนี้ 2,281 ราย มูลหนี้ 159.402 ล้านบาท
3. สงขลา มีผู้ลงทะเบียน 3,127 ราย เจ้าหนี้ 1,978 ราย มูลหนี้ 176.632 ล้านบาท
4. นครราชสีมา มีผู้ลงทะเบียน 2,965 ราย เจ้าหนี้ 1,617 ราย มูลหนี้ 191.803 ล้านบาท
5. ขอนแก่น มีผู้ลงทะเบียน 1,901 ราย เจ้าหนี้ 1,310 ราย มูลหนี้ 116.219 ล้านบาท
.
ปชช. ผู้ได้รับความเดือดร้อนจากปัญหาหนี้นอกระบบ  ยังคงลงทะเบียนได้ทั้งทางออนไลน์ https://debt.dopa.go.th หรือลงทะเบียนได้
- ที่ว่าการอําเภอ
- สํานักงานเขตทั่วประเทศ
- กํานัน ผู้ใหญ่บ้าน ผู้นําชุมชนในพื้นที่
- สอบถามรายละเอียดเพิ่มเติม สายด่วนศูนย์ดํารงธรรม โทร. 1567 ตลอด 24
.
อ่านเพิ่มเติม คลิก https://www.thaigov.go.th/news/contents/details/75839
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” หารือความร่วมมือด้านการบินร่วมกับ VietJet Air ส่งเสริมศักยภาพด้านเศรษฐกิจ การค้า และการท่องเที่ยวตามนโยบาย “คมนาคมเพื่อความอุดมสุขของประชาชน”
วันศุกร์ที่ 8 ธันวาคม 2566
“สุริยะ” หารือความร่วมมือด้านการบินร่วมกับ VietJet Air ส่งเสริมศักยภาพด้านเศรษฐกิจ การค้า และการท่องเที่ยวตามนโยบาย “คมนาคมเพื่อความอุดมสุขของประชาชน”
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ Dr. Nguyen Thanh Hung ประธานกลุ่มผู้ก่อตั้งกลุ่มบริษัท SOVICO Group รองประธานกรรมการ VietJet Air และ Ms. Nguyen Thi Thuy Binh คณะกรรมการบริหาร Thai VietJet Air เข้าพบ เพื่อหารือเกี่ยวกับความร่วมมือด้านการบิน โดยมี นายชยธรรม์ พรหมศร ปลัดกระทรวงคมนาคม นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก รองโฆษกกระทรวงคมนาคม พร้อมด้วย นายเกียรติชัย ชัยเรืองยศ รองอธิบดีกรมท่าอากาศยาน นายกีรติ กิจมานะวัฒน์ ผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) และนายศรัณย เบ็ญจนิรัตน์ รองผู้อํานวยการสํานักงานการบินพลเรือนแห่งประเทศไทย เข้าร่วมการหารือฯ เมื่อวันที่ 7 ธันวาคม 2566 ณ ห้องประชุมกระทรวงคมนาคม
นายสุริยะ จึงรุ่งเรืองกิจ กล่าวว่า การหารือในครั้งนี้เพื่อพัฒนาความร่วมมือด้านอุตสาหกรรมการบินของไทยทั้งความร่วมมือทางวิชาการ การพัฒนาโครงสร้างพื้นฐาน การพัฒนาสิ่งอํานวยความสะดวก และการก่อสร้างศูนย์ซ่อมบํารุงอากาศยานในประเทศไทย อาทิ โครงการเพิ่มขีดความสามารถการรองรับผู้โดยสารของท่าอากาศยานกระบี่ จาก 4 ล้านคน เป็น 8 ล้านคนต่อปี การพัฒนาท่าอากาศยานภูเก็ต ระยะที่ 2 การพัฒนาท่าอากาศยานดอนเมือง ระยะที่ 3 และการเตรียมความพร้อมการตรวจขององค์การการบินพลเรือนระหว่างประเทศ (International Civil Aviation Organization : ICAO) พร้อมกันนี้ ได้พิจารณาข้อเสนอการขยายฝูงบิน การเปิดเส้นทางบินใหม่ การเพิ่มความถี่เที่ยวบินภายในประเทศและระหว่างประเทศ รวมถึงการพัฒนาโครงสร้างพื้นฐานด้านการบิน การศึกษาและก่อสร้างศูนย์ซ่อมบํารุงอากาศยานในประเทศไทย และการปรับปรุงมาตรฐานบุคลากรด้านการบินให้เป็นมาตรฐานที่รองรับซึ่งกันและกัน เพื่อส่งเสริมศักยภาพด้านเศรษฐกิจ การค้า และการท่องเที่ยวของประเทศไทยตามนโยบาย Quick win คมนาคม เพื่อความอุดมสุขของประชาชน พร้อมนี้ได้มอบให้ ทอท. พิจารณาความเป็นไปได้ในการอนุญาตให้ Thai VietJet สามารถเปิดให้บริการระบบเช็กอินด้วยตัวเองอัตโนมัติ (Self-handing service) ที่ท่าอากาศยานสุวรรณภูมิด้วย
รัฐบาลไทย-ข่าวทำเนียบรัฐบาล-ชวนประชาชนเที่ยวงาน “Vijit Chao Phraya 2023” ตลอด ธันวาคม 2566
วันศุกร์ที่ 8 ธันวาคม 2566
08/12/2566
ชวนประชาชนเที่ยวงาน “Vijit Chao Phraya 2023” ตลอด ธันวาคม 2566
วันอังคารที่ 5 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนเที่ยวชมงาน “Vijit Chao Phraya 2023” ตลอดเดือน ธันวาคม 2566
โดยผู้ชมจะได้พบกับการแสดงตระการตาริมแม่น้ําเจ้าพระยาใน 7 พื้นที่หลัก ได้แก่ การแสดงเลเซอร์3มิติ
ประกอบแสงและเสียงที่สะพานพระราม 8 การแสดงวัฒนธรรมชุดมหัศจรรย์เมืองไทยที่สวนสันติชัยปราการ
การแสดงแสงเสียงที่วัดอรุณราชวรารามราชวรมหาวิหาร การแสดง Projection Mapping 3 มิติ และม่านน้ํา
ที่ป้อมวิไชยประสิทธิ์ การแสดง Illumination ประกอบแสงและเสียงที่ สะพานพระพุทธยอดฟ้า การแสดง
Projection Mapping ประกอบแสงและเสียงที่ริเวอร์ ซิตี้ แบงค็อก และ
การแสดงแสงและเสียงที่ไอคอนสยาม ผู้สนใจสามารถติดตามรายละเอียดกิจกรรมได้ที่ เฟซบุ๊ก Vijit Chao
Phraya 2023
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ ต้อนรับ กมธ.เกษตรฯ สภาผู้แทนราษฎร
วันศุกร์ที่ 8 ธันวาคม 2566
กระทรวงเกษตรฯ ต้อนรับ กมธ.เกษตรฯ สภาผู้แทนราษฎร
กระทรวงเกษตรฯ ต้อนรับ กมธ.เกษตรฯ สภาผู้แทนราษฎร พร้อมให้การสนับสนุน ทํางานร่วมกันเพื่อแก้ไขปัญหาเร่งด่วนของพี่น้องเกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ร่วมให้การต้อนรับ นายศักดินัย นุ่มหนู ประธานคณะกรรมาธิการการเกษตรและสหกรณ์ สภาผู้แทนราษฎร และคณะ โดยมีผู้บริหารกระทรวงเกษตรและสหกรณ์ เข้าร่วม ณ ห้องประชุม 134 – 135 กระทรวงเกษตรและสหกรณ์ สําหรับการหารือกันในครั้งนี้ เพื่อสร้างความสัมพันธ์ที่ดีและกระชับความร่วมมือการทํางานกันอย่างใกล้ชิด พร้อมทั้งนําเสนอนโยบายด้านการเกษตรและสหกรณ์ ของกระทรวงเกษตรและสหกรณ์ รวมทั้งสถานการณ์ภาคเกษตร ทั้งนี้ คณะกรรมาธิการฯ ได้นําเสนอประเด็นปัญหาสําคัญเร่งด่วนที่ได้รับเรื่องร้องเรียนจากเกษตรกรในพื้นที่ต่าง ๆ เพื่อให้กระทรวงเกษตรฯ ได้นําไปพิจารณากําหนดแนวทางมาตรการทั้งการป้องกันและแก้ไขปัญหาในระยะเร่งด่วนและระยะยาว อาทิ ปัญหาโรคใบร่วงระบาดในยางพารา การระบาดของหนอนหัวดํามะพร้าว การแก้ปัญหาประมง ตลอดจนราคาสินค้าเกษตรตกต่ํา เป็นต้น
รัฐบาลไทย-ข่าวทำเนียบรัฐบาล-พม. เชิญเที่ยวงานกาชาด 100 ปี พุทธศักราช 2566 พร้อมร่วมสนุกที่ร้านกาชาด พม. วันนี้ - 18 ธ.ค. 66 ที่สวนลุมพินี
วันศุกร์ที่ 8 ธันวาคม 2566
พม. เชิญเที่ยวงานกาชาด 100 ปี พุทธศักราช 2566 พร้อมร่วมสนุกที่ร้านกาชาด พม. วันนี้ - 18 ธ.ค. 66 ที่สวนลุมพินี
พม. เชิญเที่ยวงานกาชาด 100 ปี พุทธศักราช 2566 พร้อมร่วมสนุกที่ร้านกาชาด พม. วันนี้ - 18 ธ.ค. 66 ที่สวนลุมพินี
วันที่ 8 ธันวาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ (8 ธ.ค. 66) เป็นวันแรกของงานกาชาด 100 ปี พุทธศักราช 2566 ภายใต้แนวคิด "รื่นรมย์สุขฤดี ณ ที่แห่งการให้" ซึ่งสภากาชาดไทย จัดขึ้นระหว่างวันที่ 8 - 18 ธันวาคม 2566 เวลา 11.00 - 22.00 น. ณ สวนลุมพินี โดยมีการออกร้านกาชาด และบูธกิจกรรมของหน่วยงานต่างๆ ทั้งภาครัฐและภาคเอกชน จํานวนกว่า 200 หน่วยงาน
นายอนุกูล กล่าวต่อไปว่า งานกาชาดประจําปี 2566 ถือเป็นวาระพิเศษ เพราะเป็นการจัดงานกาชาดครบครั้งที่ 100 โดยมีวัตถุประสงค์เพื่อเป็นการเผยแพร่พระมหากรุณาธิคุณ และพระราชกรณียกิจพระบรมราชูปถัมภก องค์สภานายิกาสภากาชาดไทย และองค์อุปนายิกาผู้อํานวยการสภากาชาดไทยที่ทรงมีต่อพสกนิกรชาวไทย รวมถึงเพื่อเผยแพร่ภารกิจของสภากาชาดไทยและสร้างการมีส่วนร่วมกับหน่วยงานทั้งภาครัฐและเอกชน ตลอดจนภาคีเครือข่าย ผู้มีอุปการคุณและประชาชนทั่วไป ในการสนับสนุนกิจกรรมเพื่อสาธารณกุศล และเพื่อหารายได้โดยเสด็จพระราชกุศลบํารุงสภากาชาดไทยในการบรรเทาทุกข์ บํารุงสุข บําบัดโรค และกําจัดภัยแก่ผู้ยากไร้ ผู้ด้อยโอกาส ต่อไป
นายอนุกูล กล่าวเพิ่มเติมว่า กระทรวง พม. ได้ร่วมออกร้านกาชาดในงานกาชาด 100 ปี พุทธศักราช 2566 ณ บริเวณใกล้ประตู 2 สวนลุมพินี (หัวมุมถนนพระรามที่ 4 และ ถนนวิทยุ ตรงข้ามทางออก 3 สถานีรถไฟฟ้าใต้ดิน MRT สวนลุมพินี) โดยมีกิจกรรมร่วมสนุกที่น่าสนใจ ได้แก่ กิจกรรมร่วมสนุกกับศิลปิน ดารา นักแสดง Workpoint Entertainment กิจกรรมตักไข่ได้โนเสาร์ ใบละ 20 บาท ลุ้นของรางวัลมากมาย การจําหน่ายสลากบํารุงสภากาชาดไทย "บัตร พม. เชิญรับโชค" ใบละ 100 บาท ลุ้นรางวัลใหญ่ รถยนต์ ทองคํา กิจกรรมห้องบทเรียนจากความมืด (เสมือนคนพิการทางการมองเห็น) และบูธให้คําปรึกษาเรื่องบ้านจากการเคหะแห่งชาติ
ทั้งนี้ ขอเชิญชวนประชาชนทั่วไปเข้าร่วมงานกาชาด 100 ปี พุทธศักราช 2566 ระหว่างวันที่ 8 - 18 ธันวาคม 2566 เวลา 11.00 - 22.00 น. ณ สวนลุมพินี และมาร่วมสนุกกับกิจกรรมต่างๆ ที่ร้านกาชาด กระทรวง พม. บริเวณใกล้ประตู 2 สวนลุมพินี (หัวมุมถนนพระรามที่ 4 และ ถนนวิทยุ ตรงข้ามทางออก 3 สถานีรถไฟฟ้าใต้ดิน MRT สวนลุมพินี)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พม.หนึ่งเดียว
#กาชาด100ปี #งานกาชาด #สวนลุมพินี
รัฐบาลไทย-ข่าวทำเนียบรัฐบาล-พิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจำปี ๒๕๖๖ (ช่อง5)
วันศุกร์ที่ 8 ธันวาคม 2566
พิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจําปี ๒๕๖๖ (ช่อง5)
​วันพฤหัสบดีที่ ๗ ธันวาคม ๒๕๖๖ เวลา ๐๙.๓๐ นาฬิกา นายสุทิน  คลังแสง รัฐมนตรีว่าการกระทรวงกลาโหม เป็นประธานในพิธีมอบรางวัลผลงานวิจัยและสิ่งประดิษฐ์ทางทหารของกระทรวงกลาโหม ประจําปี ๒๕๖๖ ณ ห้องสุรศักดิ์มนตรี ในศาลาว่าการกลาโหม
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา หารือคณะนักลงทุนจากมณฑลอานฮุย ต่อยอดสัมพันธ์อุตสาหกรรมไทย-จีน
วันพฤหัสบดีที่ 7 ธันวาคม 2566
07/12/2566
รัฐมนตรีฯ พิมพ์ภัทรา หารือคณะนักลงทุนจากมณฑลอานฮุย ต่อยอดสัมพันธ์อุตสาหกรรมไทย-จีน
รัฐมนตรีฯ พิมพ์ภัทรา หารือคณะนักลงทุนจากมณฑลอานฮุย ต่อยอดสัมพันธ์อุตสาหกรรมไทย-จีน
วันที่ 6 ธันวาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม หารือกับนายฉาน เซียงเสียน รองผู้ว่าการมณฑลอานฮุย และคณะนักลงทุนจากมณฑลอานฮุย สาธารณรัฐประชาชนจีน เกี่ยวกับความสัมพันธ์และแนวทางการส่งเสริมการลงทุนด้านอุตสาหกรรมระหว่างไทยกับสาธารณรัฐประชาชนจีน โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ประเทศไทยและสาธารณรัฐประชาชนจีนมีความสัมพันธ์เป็นบ้านพี่เมืองน้องกันมาอย่างยาวนาน มีการทําข้อตกลงต่าง ๆ ด้านการค้า การลงทุนมากมาย และในปีที่ผ่านมีนักลงทุนจีนมาลงทุนในไทยจํานวนมาก และยังมีนโยบาย One Belt One Road ที่เป็นเส้นทางเศรษฐกิจที่สําคัญ ที่ช่วยส่งเสริมการเข้ามาลงทุนในประเทศไทยและส่งผลให้เกิดการจ้างงานในพื้นที่ที่เกี่ยวข้อง ซึ่งการเดินทางมาของคณะนักลงทุนมณฑลอานฮุยในครั้งนี้ เป็นการต่อยอดการลงทุน ทั้งเรื่องพลังงานสะอาด รถยนต์ไฟฟ้า และอุตสาหกรรมที่เกี่ยวเนื่อง เนื่องจากอานฮุยมีความโดดเด่นเรื่องยานยนต์ไฟฟ้า นวัตกรรม อุตสาหกรรมที่ทันสมัยซึ่งตรงกับความต้องการของไทย กระทรวงฯ ก็พร้อมให้การสนับสนุนนักลงทุนจากมณฑลอานฮุยที่มาลงทุนในไทย โดยกระทรวงได้ปรับเปลี่ยนการดําเนินงานมาใช้แพลตฟอร์มออนไลน์ i-industry เพื่อลดขั้นตอนการดําเนินงานและให้ง่ายกับนักลงทุนซึ่งส่วนนี้จะช่วยร่นระยะเวลาในการติดต่อประสานงาน ให้มีการดําเนินงานที่ราบรื่น
รัฐบาลไทย-ข่าวทำเนียบรัฐบาล-Gov. Spokesperson: Government promotes Thai boxing (Muay Thai) one of Thailand’s soft powers, at the international level.
วันศุกร์ที่ 1 ธันวาคม 2566
Gov. Spokesperson: Government promotes Thai boxing (Muay Thai) one of Thailand’s soft powers, at the international level.
Gov. Spokesperson: Government promotes Thai boxing (Muay Thai) one of Thailand’s soft powers, at the international level.
November 30, 2023, Government Spokesperson Chai Wacharoke disclosed that the government, with the cooperation of the Sports Authority of Thailand, the National Sports Development Fund (NSDF), the Boxing Sports Committee, the Amateur Boxing Association of Thailand, the Professional Boxing Association of Thailand, and the International Federation of Muaythai Associations (IFMA), aimed to promote the arts of Thai boxing (Muay Thai) to foreign countries in order to support the Muay Thai sports industry and distribute it internationally as a soft power. Moreover, the Thai government is ready to expand Muay Thai products and services to increase the income of people related to Muay Thai and the economic value of the country through the Muay Thai industry.
Government Spokesperson revealed that the arts of Muay Thai have been promoted in various places, such as Budapest, Hungary, on September 15 - 17, 2023 and Guangzhou, People's Republic of China, on September 22 – 24, 2023, etc. Most recently, there has been publicizing the competition of "East Asian Muay Thai Championship 2023" on November 23 – 26, 2023, at Queen Elizabeth Stadium, Hong Kong Special Administrative Region, People's Republic of China, which was the biggest Thai boxing competition in Hong Kong Special Administrative Region, People's Republic of China. There were boxers from 9 nations/territories, namely Bangladesh, India, South Korea, Mongolia, Macau, Japan, Taiwan, China and Hong Kong, participating in the competition.
In addition, Thailand has set One Standard Muaythai (OSM) for all involved parties to adhere to. Also, provided details of the ancient art of Muay Thai and Khita Muay Thai and opened a clinic to teach Muay Thai skills. These had a good response from the Hong Kong Muay Thai Sports Club and Association in sending Muay Thai athletes to participate in the training. The trainees had learned Muay Thai skills, both theoretical and practical, directly from the experts from Thailand.
The Government Spokesperson emphasized that the government is grateful for all actions taken to support and promote Muay Thai, which will become even more popular in accordance with the Soft Power Promotion Policy. The government will push forward Thai boxing to be included in the 2023 Olympic Games in Brisbane City, Australia. Muay Thai is a potential country’s soft power, which will support the boxing industry internationally in a comprehensive manner to increase income for Thai people.
รัฐบาลไทย-ข่าวทำเนียบรัฐบาล-รมว.ดีอี ตรวจเยี่ยม NT พร้อมมอบนโยบาย
วันศุกร์ที่ 1 ธันวาคม 2566
รมว.ดีอี ตรวจเยี่ยม NT พร้อมมอบนโยบาย
รมว.ดีอี ตรวจเยี่ยม NT พร้อมมอบนโยบาย
วันนี้ (1 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) พร้อมด้วย นายวัลลภ รุจิรากร เลขานุการรัฐมนตรีว่าการกระทรวงฯ ดร.ณัฐพล ณัฏฐสมบูรณ์ รองปลัดกระทรวงฯ และคณะทํางาน ตรวจเยี่ยมและรับฟังความคืบหน้าการดําเนินการของ บริษัท โทรคมนาคมแห่งชาติ จํากัด (มหาชน) หน่วยงานในสังกัดกระทรวงฯ และร่วมรับฟังแนวทางการดําเนินการที่สอดคล้องกับนโยบายรัฐบาล และกระทรวงดิจิทัลฯ โดยมี พันเอก สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จํากัด (มหาชน) ผู้บริหาร และเจ้าหน้าที่ ให้การต้อนนรับ ณ สถาบันวิชาการ NT งามวงศ์วาน กรุงเทพฯ
____________________
รัฐบาลไทย-ข่าวทำเนียบรัฐบาล-กรมการขนส่งทางบก เปิดให้บริการโดยไม่ต้องจองคิวล่วงหน้า (walk in) สามารถเตรียมหลักฐานเข้ารับบริการได้เลย ณ สำนักงานขนส่งทุกแห่งทั่วประเทศ
วันศุกร์ที่ 1 ธันวาคม 2566
กรมการขนส่งทางบก เปิดให้บริการโดยไม่ต้องจองคิวล่วงหน้า (walk in) สามารถเตรียมหลักฐานเข้ารับบริการได้เลย ณ สํานักงานขนส่งทุกแห่งทั่วประเทศ
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก เปิดเผยว่า กรมการขนส่งทางบก (ขบ.) เปิดให้บริการโดยไม่ต้องจองคิวล่วงหน้า (walk in) สําหรับผู้ที่มีความประสงค์ต่ออายุใบอนุญาตขับรถและใบอนุญาตเป็นผู้ประจํารถที่อบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com พร้อมใบรับรองแพทย์ หรือในกรณีผู้ที่ไม่ได้อบรมภาคทฤษฎีผ่านระบบออนไลน์และประสงค์อบรมที่สํานักงาน สามารถนําบัตรประจําตัวประชาชน ใบอนุญาตขับรถฉบับเดิม ใบรับรองแพทย์ เข้ารับบริการต่ออายุใบอนุญาตขับรถได้ทันที ณ สํานักงานขนส่งทุกแห่งทั่วประเทศ นอกจากนี้ ผู้มีใบอนุญาตขับรถส่วนบุคคลชั่วคราวชนิด 2 ปี ที่ต้องการเปลี่ยนประเภทเป็นใบอนุญาตขับรถส่วนบุคคลชนิด 5 ปี ที่ใบอนุญาตเดิมสิ้นอายุไม่เกิน 1 ปี การขอรับใบอนุญาตขับรถระหว่างประเทศ การขอรับใบแทนใบอนุญาตขับรถที่ชํารุด สูญหาย หรือขอแก้ไขรายการ การขอหนังสือรับรองใบอนุญาตขับรถเป็นภาษาไทย หรือภาษาอังกฤษ และการขอรับหรือขอต่อใบอนุญาตขับรถสาธารณะ สามารถเข้ารับบริการได้โดยไม่ต้องจองคิวล่วงหน้า หรือจองคิวล่วงหน้าผ่านแอปพลิเคชัน DLT Smart Queue ได้เช่นเดียวกัน ทั้งนี้ จะให้บริการผู้ที่จองคิวล่วงหน้าเป็นอันดับแรก ส่วนผู้ที่ไม่ได้จองคิวมาจะเข้ารับบริการในลําดับถัดไป สําหรับชาวต่างชาติที่ประสงค์ต่ออายุใบอนุญาตขับรถ เมื่อเจ้าหน้าที่ตรวจสอบเอกสารหลักฐานครบถ้วนแล้วจะออกใบนัดเพื่อดําเนินการในโอกาสต่อไป
ทั้งนี้ ขบ. ขอเตือนประชาชนอย่าหลงเชื่อเพจมิจฉาชีพแอบอ้างรับทําธุรกรรมด้านใบอนุญาตต่าง ๆ ทั้งบนโลกออนไลน์หรือหน้าม้าที่มีพฤติกรรมเคาะกระจกรถรับทําธุรกรรมแทน บริเวณหน้าสํานักงานขนส่งเด็ดขาด ซึ่งเสี่ยงสูญเสียทั้งทรัพย์สินและเอกสารสําคัญส่วนบุคคล ขอเน้นย้ําว่าการดําเนินการทําธุรกรรมด้านใบอนุญาตขับรถต้องดําเนินการด้วยตนเองที่สํานักงานขนส่งเท่านั้น หากมีข้อสงสัยในการรับบริการทําธุรกรรมกับ ขบ. สามารถติดต่อสอบถามได้ที่ สายด่วน ขบ. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-มหาดไทยเผยวันแรกเปิดลงทะเบียนผู้เดือดร้อนจากปัญหาหนี้นอกระบบ 77 จังหวัดลูกหนี้ลงทะเบียน รวม 22,090 ราย  มูลหนี้รวม 935.31 ล้านบาท
วันศุกร์ที่ 1 ธันวาคม 2566
01/12/2566
มหาดไทยเผยวันแรกเปิดลงทะเบียนผู้เดือดร้อนจากปัญหาหนี้นอกระบบ 77 จังหวัดลูกหนี้ลงทะเบียน รวม 22,090 ราย มูลหนี้รวม 935.31 ล้านบาท
มหาดไทยเผยวันแรกเปิดลงทะเบียนผู้เดือดร้อนจากปัญหาหนี้นอกระบบ 77 จังหวัดลูกหนี้ลงทะเบียน รวม 22,090 ราย มูลหนี้รวม 935.31 ล้านบาท
น.ส.ไตรศุลี ไตรสณกุล เลขานุการ รมว.มหาดไทยและโฆษกกระทรวงมหาดไทย กล่าวว่า กรมการปกครอง ได้รายงานให้นายอนุทิน ชาญวีรกูล รองนายกรัฐมนตรีและรมว.มหาดไทยทราบว่าตามที่กระทรวงมหาดไทยได้ทําการเปิดให้ประชาชนที่ได้รับความเดือดร้อนจากปัญหาหนี้นอกระบบ ลงทะเบียนเพื่อขอรับความช่วยเหลือจากภาครัฐ ผ่านทั้งระบบออนไลน์ที่เว็บไซต์ https://debt.dopa.go.th และวอล์คอินไปลงทะเบียน ณ ศูนย์ดํารงธรรมจังหวัด ศูนย์ดํารงธรรมอําเภอ ณ ที่ว่าการอําเภอทุกแห่ง และสํานักงานเขตทุกแห่งสําหรับผู้อาศัยในกรุงเทพมหานคร ในวันแรก( 1 ธ.ค. 66) เป็นไปด้วยความเรียบร้อย
โดยมีประชาชนทั่วประเทศทั้ง 77 จังหวัด ให้ความสนใจลงทะเบียนรวม 22,090 ราย โดยส่วนใหญ่เป็นการลงทะเบียนผ่านระบบออนไลน์ 21,001 ราย วอล์คอิน 1,089 ราย จํานวนเจ้าหนี้ 11,539 ราย ยอดหนี้รวม 935.31 ล้านบาท โดยจังหวัดที่มีผู้ลงทะเบียนสูงที่สุด 5 อันดับแรกได้แก่ กรุงเทพมหานคร 1,529 ราย เจ้าหนี้ 879 ราย ยอดหนี้รวม 78.48ล้านบาท, สงขลา 959 ราย เจ้าหนี้ 507 ราย ยอดหนี้รวม 55.36 ล้านบาท, นครศรีธรรมราช 910 ราย เจ้าหนี้ 557 ราย ยอดหนี้รวม 27.64 ล้านบาท, นครราชสีมา 822ราย เจ้าหนี้ 351 ราย ยอดหนี้รวม 23.53 ล้านบาท และสมุทรปราการ 572 ราย เจ้าหนี้ 293 ราย ยอดหนี้รวม 23.70 ล้านบาท
น.ส.ไตรศุลี กล่าวว่า นายอนุทินให้ความสําคัญและติดตามการทํางานของเจ้าหน้าที่อย่างใกล้ชิด พร้อมให้คําปรึกษาและให้การสนับสนุนทางนโยบาย เพื่อให้สามารถขับเคลื่อนภารกิจตามที่นายเศรษฐา ทวีสิน นายกรัฐมนตรีและ รมว.คลัง ได้มอบหมายให้กระทรวงมหาดไทยเป็นหน่วยงานหลักในการขับเคลื่อนนโยบายสําคัญของรัฐบาลครั้งนี้สําเร็จลุล่วงไปได้
รัฐบาลไทย-ข่าวทำเนียบรัฐบาล-กสร. ส่งเสริมสถานประกอบกิจการเข้ารับการรับรองมาตรฐานแรงงานไทย เพื่อแสดงความรับผิดชอบต่อสังคมด้านแรงงานตามหลักสากล
วันศุกร์ที่ 1 ธันวาคม 2566
01/12/2566
กสร. ส่งเสริมสถานประกอบกิจการเข้ารับการรับรองมาตรฐานแรงงานไทย เพื่อแสดงความรับผิดชอบต่อสังคมด้านแรงงานตามหลักสากล
กสร. ส่งเสริมสถานประกอบกิจการเข้ารับการรับรองมาตรฐานแรงงานไทย เพื่อแสดงความรับผิดชอบต่อสังคมด้านแรงงานตามหลักสากล
กรมสวัสดิการและคุ้มครองแรงงานมุ่งยกระดับให้สถานประกอบกิจการมีความรับผิดชอบต่อสังคม โดยการเข้ารับการพิจารณาเพื่อรับรองมาตรฐานแรงงานไทย (มรท.8001-2563) ผลักดันให้สถานประกอบกิจการมีระบบการบริหารจัดการด้านแรงงานสู่มาตรฐานสากล
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงานได้มีนโยบายส่งเสริมให้สถานประกอบกิจการแสดงความรับผิดชอบต่อสังคมด้านแรงงาน โดยการให้สถานประกอบกิจการเข้ารับการพิจารณาเพื่อรับรองมาตรฐานแรงงานไทย มรท.8001-2563 ซึ่งเป็นหลักประกันว่าการปฏิบัติต่อแรงงานจะสอดคล้องกับข้อกําหนดอย่างมีคุณภาพ มีการพัฒนาอย่างต่อเนื่องและยั่งยืน ตลอดจนสิทธิแรงงานและการคุ้มครอง มีเนื้อหาอ้างอิงมาจากอนุสัญญาองค์การแรงงานระหว่างประเทศ ที่ตั้งอยู่บนพื้นฐานของกฎหมายแรงงานที่บังคับใช้อยู่ในปัจจุบัน และข้อกําหนดเพิ่มเติมอื่นที่รวมอยู่ในเงื่อนไขทางการค้า นําไปสู่การยกระดับให้สถานประกอบกิจการมีระบบการบริหารจัดการแรงงานที่สอดคล้องกับมาตรฐานสากล เป็นการสร้างภาพลักษณ์ที่ดีของประเทศ
ด้านนายสมพจน์ กวางแก้ว รองอธิบดีกรมสวัสดิการและคุ้มครองแรงงาน ซึ่งกํากับดูแลงานด้านมาตรฐานแรงงาน กล่าวเพิ่มเติมว่า ปัจจุบันมีสถานประกอบกิจการอยู่ในระบบมาตรฐานแรงงานไทย จํานวน 1,210 แห่ง ลูกจ้างได้รับสิทธิประโยชน์ จํานวน 478,891 คน ในจํานวนนี้เป็นสถานประกอบกิจการที่นําผลการรับรองไปแสดงต่อคู่ค้า เพื่อเพิ่มโอกาสการส่งออก มีมูลค่าจํานวน 2,881,405.33 ล้านบาท โดยสถานประกอบกิจการที่สนใจเข้าสู่ระบบมาตรฐานแรงงานไทย มรท.8001-2563 ติดต่อได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือยื่นคําขอการรับรอง มรท.8001-2563 ทางออนไลน์ได้ที่ https://bit.ly/3Atzmoj
รัฐบาลไทย-ข่าวทำเนียบรัฐบาล-ดีอี-PDPC จับมือ คปภ. เร่งเพิ่มความเชื่อมั่นให้ประชาชน ยกระดับแนวทางป้องกันการละเมิดข้อมูลส่วนบุคคล
วันศุกร์ที่ 1 ธันวาคม 2566
ดีอี-PDPC จับมือ คปภ. เร่งเพิ่มความเชื่อมั่นให้ประชาชน ยกระดับแนวทางป้องกันการละเมิดข้อมูลส่วนบุคคล
ดีอี-PDPC จับมือ คปภ. เร่งเพิ่มความเชื่อมั่นให้ประชาชน ยกระดับแนวทางป้องกันการละเมิดข้อมูลส่วนบุคคล
วันนี้ (1 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานในการประชุมหารือแนวทางป้องกันการละเมิดข้อมูลส่วนบุคคล ระหว่าง กระทรวงดิจิทัลเพื่อเศรษฐกิจและสังคม” และ PDPC หรือ สํานักงานคณะกรรมการคุ้มครองข้อมูลส่วนบุคคล (สคส.) ร่วมกับสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) และสมาชิกเครือข่ายธุรกิจประกันภัย เพื่อยกระดับแนวทางป้องกันการละเมิดข้อมูลส่วนบุคคล เพิ่มความเชื่อมั่นให้ประชาชน ณ ห้องประชุม mdes 1 กระทรวงดิจิทัลเพื่อเศรษฐกิจและสังคม
โดยมีข้อสรุปดังนี้
1. PDPC และ คปภ. ร่วมกันจัดตั้งศูนย์เฝ้าระวังและติดตามการละเมิดข้อมูลส่วนบุคคลสําหรับธุรกิจประกันภัย “ศูนย์ คปภ - PDPC Eagle Eye” เพื่อยกระดับการตรวจสอบกํากับดูแลการคุ้มครองข้อมูลส่วนบุคคลในภาคธุรกิจประกันภัยอย่างเคร่งครัดเพิ่มขึ้น พร้อมทั้งสอดส่องดูแลตัวแทน นายหน้าประกันภัย ตลอดจนบุคคลที่เกี่ยวข้องปฏิบัติตามมาตรการในการคุ้มครองข้อมูลส่วนบุคคลสําหรับเครือข่ายธุรกิจประกันภัย ตามแนวทางที่ คปภ. และ PDPC กําหนดอย่างเคร่งครัด
2. PDPC คปภ. และสมาคมเครือข่ายธุรกิจประกันภัยที่เกี่ยวข้อง ร่วมกันจัดทําและประกาศแนวปฏิบัติ (Guideline) เพื่อเป็นมาตรฐานสําหรับธุรกิจประกันภัยในการดําเนินการเกี่ยวกับการคุ้มครองข้อมูลส่วนบุคคลอย่างเหมาะสม
3. ทุกภาคส่วนที่เกี่ยวข้องยกระดับความเข้มข้นในการกํากับดูแลบุคลากรที่เกี่ยวข้อง เช่น เพิ่มเนื้อหาเกี่ยวกับกฎหมายคุ้มครองข้อมูลส่วนบุคคลไว้ในหลักสูตรการขอรับ/ขอต่อใบอนุญาตเป็นตัวแทนฯ นายหน้าฯ เป็นต้น
“กระทรวงดิจิทัลฯ มีความมุ่งมั่นและพร้อมสนับสนุนแนวทางการดําเนินงานตามข้อสรุปจากการประชุมหารือร่วมกันระหว่าง PDPC คปภ. และสมาชิกเครือข่ายธุรกิจประกันภัย ในวันนี้เพื่อให้สอดคล้องกับมติคณะรัฐมนตรี เมื่อวันที่ 21 พฤศจิกายน 2566 ที่เห็นชอบแนวทางในการยกระดับมาตรฐานป้องกันและคุ้มครองข้อมูลส่วนบุคคลของประเทศ ตามมาตรการระยะเร่งด่วน 30 วัน ระยะ 6 เดือน และ ระยะ 12 เดือนต่อไป” นายประเสริฐ กล่าวสรุปในตอนท้าย
____________________
รัฐบาลไทย-ข่าวทำเนียบรัฐบาล-ดีอี น้อมรำลึก ร.9 จัดกิจกรรมวันคล้ายวันพระบรมราชสมภพ-วันชาติ-วันพ่อแห่งชาติ 5 ธันวาคม 2566
วันศุกร์ที่ 1 ธันวาคม 2566
ดีอี น้อมรําลึก ร.9 จัดกิจกรรมวันคล้ายวันพระบรมราชสมภพ-วันชาติ-วันพ่อแห่งชาติ 5 ธันวาคม 2566
ดีอี น้อมรําลึก ร.9 จัดกิจกรรมวันคล้ายวันพระบรมราชสมภพ-วันชาติ-วันพ่อแห่งชาติ 5 ธันวาคม 2566
วันนี้ (1 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานกิจกรรมน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2566 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ พร้อมด้วยคณะผู้บริหารและหน่วยงานในสังกัด เข้าร่วม ณ สถาบันวิชาการ บริษัท โทรคมนาคมแห่งชาติ จํากัด (มหาชน)
____________________
รัฐบาลไทย-ข่าวทำเนียบรัฐบาล-ไฟเขียว! ร่าง พ.ร.บ. บริหารจัดการเพื่ออากาศสะอาด รับมือวิกฤตมลพิษ
วันศุกร์ที่ 1 ธันวาคม 2566
ไฟเขียว! ร่าง พ.ร.บ. บริหารจัดการเพื่ออากาศสะอาด รับมือวิกฤตมลพิษ
.....
ไฟเขียว! ร่าง พ.ร.บ. บริหารจัดการเพื่ออากาศสะอาด รับมือวิกฤตมลพิษ
.
ที่ประชุม ครม. (28 พ.ย. 66) อนุมัติหลักการร่าง พ.ร.บ. บริหารจัดการเพื่ออากาศสะอาด พ.ศ. ... และแผนการจัดทํากฎหมายลําดับรอง กรอบระยะเวลา และสาระสําคัญของกฎหมายลําดับรองที่ออกตาม พ.ร.บ. ดังกล่าว
.
กฎหมายฉบับนี้มีสาระสําคัญ เป็นการกําหนดกลไกในการบริหารจัดการและควบคุมกิจกรรมต่าง ๆ ที่ส่งผลให้เกิดมลพิษทางอากาศในทุกมิติ โดยกําหนดให้มีคณะกรรมการนโยบายอากาศสะอาด ซึ่งมี นรม. เป็นประธานกรรมการ เพื่อทําหน้าที่ในการขับเคลื่อนเชิงนโยบายและเชิงวิชาการ และการบริหารจัดการเชิงพื้นที่ กําหนดมาตรการควบคุมมลพิษจากแหล่งกําเนิดที่ครอบคลุมกิจกรรมที่ก่อให้เกิดมลพิษทุกรูปแบบ ทั้งโรงงานอุตสาหกรรม สถานประกอบการ เกษตรกรรม การคมนาคมและขนส่ง การเผาในที่โล่ง การเผาป่า การเผาในพื้นที่เกษตรกรรม การก่อสร้าง หมอกควันข้ามแดน รวมถึงมาตรการเพื่อแก้ไขปัญหามลพิษทางอากาศเชิงพื้นที่
.
ตลอดจนการมีเครื่องมือหรือมาตรการทางเศรษฐศาสตร์เพื่อเป็นกลไกสนับสนุนให้ภาคอุตสาหกรรม ภาคธุรกิจ รวมถึงประชาชนทั่วไปมีส่วนร่วมรับผิดชอบ และมีบทบาทหน้าที่ในการควบคุม ปรับลด และแก้ไขปัญหามลพิษทางอากาศร่วมกัน
.
อ่านเพิ่มเติม คลิก https://www.thaigov.go.th/news/contents/details/75327
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผยผลการจัดอันดับความสามารถในการแข่งขันด้านดิจิทัลของประเทศไทย 2566 ไทยได้อันดับที่ 35 ดีขึ้น 5 อันดับ
วันศุกร์ที่ 1 ธันวาคม 2566
01/12/2566
โฆษกรัฐบาลเผยผลการจัดอันดับความสามารถในการแข่งขันด้านดิจิทัลของประเทศไทย 2566 ไทยได้อันดับที่ 35 ดีขึ้น 5 อันดับ
โฆษกรัฐบาลเผยผลการจัดอันดับความสามารถในการแข่งขันด้านดิจิทัลของประเทศไทย 2566 (World Digital Competitiveness Ranking 2023) ไทยได้อันดับที่ 35 ดีขึ้น 5 อันดับ ปัจจัยหลักดีขึ้นทุกด้าน พร้อมตั้งเป้าให้ติด 1 ใน 30 อันดับ ภายในปี 2569
วันนี้ (1 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยถึงผลการจัดอันดับความสามารถในการแข่งขันด้านดิจิทัลของประเทศไทยประจําปี 2566 (World Digital Competitiveness Ranking 2023) โดยในปีนี้ประเทศไทยอยู่ในอันดับที่ 35 จากทั้งหมด 64 ประเทศและเขตเศรษฐกิจ นับว่ามีพัฒนาการเชิงบวก มีอันดับดีขึ้นจากปีก่อนหน้า 5 อันดับ ทั้งนี้ รัฐบาลตั้งเป้าพัฒนาความสามารถในการแข่งขันด้านดิจิทัลของประเทศไทย ให้อยู่ใน 30 อันดับแรก ภายในปี 2569
โฆษกประจําสํานักนายกรัฐมนตรี กล่าวว่า การจัดอันดับในครั้งนี้ จัดทําโดย International Institute for Management Development (IMD) เพื่อประเมินความสามารถและความพร้อมของ 64 ประเทศและเขตเศรษฐกิจ เพื่อปรับใช้และสํารวจเทคโนโลยีดิจิทัล ซึ่งเป็นกลไกสําคัญในการปฏิรูปภาครัฐ ภาคธุรกิจ และสังคม โดยปัจจัยหลักที่ใช้ในการประเมินครั้งนี้ มี 3 ด้าน ซึ่งผลการจัดอันดับของไทยเป็นไปดังนี้ 1. ด้านเทคโนโลยี (Technology) โดยไทยอยู่ที่อันดับ 15 (ดีขึ้น 5 อันดับ) 2. ด้านความรู้ (Knowledge) อันดับที่ 41 (ดีขึ้น 4 อันดับ) และ 3. ด้านความพร้อมสําหรับอนาคต (Future Readiness) อันดับที่ 42 (ดีขึ้น 7 อันดับ) ซึ่งไทยมีอันดับที่ดีขึ้น ทั้ง 3 ปัจจัยหลัก ทั้งนี้ รัฐบาลตั้งเป้าพัฒนาขีดความสามารถในการแข่งขันด้านดิจิทัลของประเทศไทย ให้อยู่ใน 30 อันดับแรก ภายในปี 2569 และเดินหน้าก้าวสู่อันดับ 1 ในอาเซียนให้ได้ในอนาคต
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งมั่นส่งเสริมความสามารถในการแข่งขันด้านเทคโนโลยี และดิจิทัลมาโดยตลอด สนับสนุนการเปลี่ยนผ่านประเทศไทยสู่ยุคเศรษฐกิจดิจิทัล ต้องการผลักดันไทยให้เป็นรัฐบาลดิจิทัลอย่างเต็มรูปแบบ ซึ่งนายกรัฐมนตรีได้พูดคุยกับทั้งภาครัฐและเอกชนรายใหญ่ของโลกเพื่อขยายความร่วมมือด้านนี้ ตลอดจนได้ให้แนวทางการทํางานให้เกิดการพัฒนาศักยภาพในด้านดิจิทัลให้ดียิ่งขึ้น รวมถึงให้กระจายความสามารถด้านดิจิทัล เพื่อลดช่องวางทางความรู้ความสามารถด้านนี้ด้วย” นายชัย กล่าว
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. เป็นประธานเปิดการแข่งขันการปฏิบัติการทางอากาศยุทธวิธี ของกองทัพอากาศประจำปี 2567
วันศุกร์ที่ 1 ธันวาคม 2566
นายสุทิน คลังแสง รมว.กห. เป็นประธานเปิดการแข่งขันการปฏิบัติการทางอากาศยุทธวิธี ของกองทัพอากาศประจําปี 2567
เมื่อ 30 พฤศจิกายน 2566 เวลา 1100 น. ณ สนามฝึกใช้อาวุธทางอากาศชัยบาดาล อ.ชัยบาดาล จ.ลพบุรี นายสุทิน คลังแสง รัฐมนตรีว่าการกระทรวงกลาโหม พร้อมด้วย ปลัดกระทรวงกลาโหม ผู้บัญชาการทหารสูงสุดและคณะ
ร่วมพิธีเปิดการแข่งขันการปฏิบัติการทางอากาศยุทธวิประจําปี 2567 รับชมการสาธิตการใช้กําลังทางอากาศและชมการแสดงอาวุธยุทโธปกรณ์ โดยมี พลอากาศเอก พันธ์ภักดี พัฒนกุล ผู้บัญชาการทหารอากาศ ให้การต้อนรับภายหลังพิธีเปิดการแข่งขัน พล.ร.ต.ธนิตพงศ์ สิริเศวตศักดิ์ ร.น. โฆษก กห. แจ้งเพิ่มเติมว่ากิจกรรมดังกล่าวกองทัพอากาศจัดขึ้นเป็นประจําทุกปี โดยได้พัฒนาปรับปรุงรูปแบบจากการแข่งขันใช้อาวุธทางอากาศในอดีต ซึ่งเป็นกิจกรรมสําคัญที่สุดอย่างหนึ่งของกองทัพอากาศทั่วโลก เป็นการทดสอบและประเมินขีดความสามารถการใช้อาวุธ และการปฏิบัติภารกิจของนักบิน ตลอดจนเจ้าหน้าที่ที่เกี่ยวข้องเป็นรายบุคคล หมู่บิน ฝูงบิน หรือหน่วยรบ โดยในปัจจุบันได้เพิ่มเติมรูปแบบให้สอดคล้องครอบคลุมภารกิจของกองทัพอากาศมากยิ่งขึ้น ทั้งการปฏิบัติการทางทหาร และการปฏิบัติการทางทหารนอกเหนือจากสงคราม
ในส่วนของการแข่งขันการปฏิบัติการทางอากาศยุทธวิธีประจําปี 2567 จัดขึ้นระหว่างวันที่ 13 พฤศจิกายน 2566 - 29 กุมภาพันธ์ 2567 ณ สนามฝึกใช้อาวุธทางอากาศชัยบาดาล, พื้นที่การฝึก กองบิน 1, 2, 4, 5, 6, 46 และโรงเรียนการบิน
โดยแบ่งการแข่งขันออกเป็น 2 ประเภท 15 ชนิด ดังนี้
ประเภทที่ 1 การแข่งขันทั่วไป จํานวน 7 ชนิด ได้แก่ การใช้อาวุธแบบกระสวนขั้นมูลฐาน การใช้อาวุธทางอากาศยุทธวิธีประเภทระเบิด การบินค้นหาและช่วยชีวิต การบินลาดตระเวนถ่ายภาพทางอากาศ การบินรับ-ส่งข่าวสาร การบินรับ-ส่งบุคคลสําคัญ และการประเมินค่าเจ้าหน้าที่สนับสนุนการบิน
ประเภทที่ 2 จํานวน 8 ชนิด ได้แก่ การบินลําเลียงทางอากาศยุทธวิธี การสนับสนุนทางอากาศโดยใกล้ชิด การบินควบคุมไฟป่า การบินแจ้งเตือนในอากาศ การบินปฏิบัติการสงครามอิเล็กทรอนิกส์ การประเมินค่าเจ้าหน้าที่ต่อสู้อากาศยาน การประเมินค่าเจ้าหน้าที่ชุดควบคุมการรบ และการปฏิบัติการอากาศยานไร้คนขับยุทธวิธี
ทั้งนี้ในกิจกรรมดังกล่าว จัดขึ้นเพื่อสร้างความเข้าใจและตระหนักในหน้าที่อันสําคัญยิ่งในการรักษาอธิปไตยเหนือน่านฟ้าไทย โดยดํารงความพร้อมของกองทัพอากาศในทุกมิติ โดยให้ความสําคัญกับการพัฒนาคน ข้อมูลข่าวสาร และกําลังรบทางอากาศ อีกทั้งยังเป็นการเตรียมความพร้อมในการนํายุทโธปกรณ์และขีดความสามารถทางทหารไปปรับใช้ในภารกิจช่วยเหลือประชาชนอีกด้วย
รัฐบาลไทย-ข่าวทำเนียบรัฐบาล-MIND ผนึกกำลัง FTI ร่วมสนับสนุน "ถุงยิ้มพิมพ์ใจ MIND ไม่ทิ้งกัน" อุตสาหกรรมรวมใจช่วยเหลือผู้ประสบภัยทั่วประเทศตลอดปี 2566
วันศุกร์ที่ 1 ธันวาคม 2566
01/12/2566
MIND ผนึกกําลัง FTI ร่วมสนับสนุน "ถุงยิ้มพิมพ์ใจ MIND ไม่ทิ้งกัน" อุตสาหกรรมรวมใจช่วยเหลือผู้ประสบภัยทั่วประเทศตลอดปี 2566
MIND ผนึกกําลัง FTI ร่วมสนับสนุน "ถุงยิ้มพิมพ์ใจ MIND ไม่ทิ้งกัน" อุตสาหกรรมรวมใจช่วยเหลือผู้ประสบภัยทั่วประเทศตลอดปี 2566
วันที่ 30 พฤศจิกายน 2566 นายณัฐพล รังสิตพล ปลัดกระทรวงอุตสาหกรรม พร้อมด้วย นายเกรียงไกร เธียรนุกุล ประธานสภาอุตสาหกรรมแห่งประเทศไทย นายทวี ปิยะพัฒนา รองประธานอาวุโส สภาอุตสาหกรรมแห่งประเทศไทย นางสาวณัฏฐิญา เนตยสุภา รองปลัดกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวีรพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม นายสุนทร แก้วสว่าง รองอธิบดีกรมโรงงานอุตสาหกรรม นางดวงดาว ขาวเจริญ รองอธิบดีกรมส่งเสริมอุตสาหกรรม คณะผู้บริหารระดับสูงของกระทรวงอุตสาหกรรม และ ข้าราชการกระทรวงอุตสาหกรรม ร่วมแพ็ค “ถุงยิ้มพิมพ์ใจ MIND ไม่ทิ้งกัน” ภายใต้กิจกรรมโครงการ "อุตสาหกรรมรวมใจ ช่วยพี่น้องชาวไทย" เพื่อเยียวยาผู้ประกอบการและประชาชนที่ได้รับผลกระทบจากอุทกภัย โดยได้นําสิ่งของอุปโภค บริโภค และของใช้ที่จําเป็นจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ แพคเป็น “ถุงยิ้มพิมพ์ใจ MIND ไม่ทิ้งกัน” เตรียมนําส่งไปยังพื้นที่ประสบอุทกภัยน้ําท่วมทั่วประเทศ ณ ห้องโถงชั้น 1 อาคารสํานักงานปลัดอุตสาหกรรม
รัฐบาลไทย-ข่าวทำเนียบรัฐบาล-“ธรรมนัส” เตรียมโชว์ผลงานกระทรวงเกษตรฯ ใน ครม.สัญจร ภาคอีสานตอนบน
วันศุกร์ที่ 1 ธันวาคม 2566
“ธรรมนัส” เตรียมโชว์ผลงานกระทรวงเกษตรฯ ใน ครม.สัญจร ภาคอีสานตอนบน
“ธรรมนัส” เตรียมโชว์ผลงานกระทรวงเกษตรฯ ใน ครม.สัญจร ภาคอีสานตอนบน และเตรียมแถลงผลงานกระทรวงเกษตรฯ รอบ 3 เดือน ในวันที่ 22 ธันวาคมนี้ ที่กรมชลประทาน สามเสน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมผู้บริหารระดับสูงกระทรวงเกษตรและสหกรณ์ ครั้งที่ 2/2566 โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ พร้อมด้วยนายประยูร อินสกุล ปลัดกระทรวงเกษตรและสหกรณ์ และผู้บริหารทุกหน่วยงานในสังกัดเข้าร่วมประชุม ณ ห้องประชุม 134-135 กระทรวงเกษตรและสหกรณ์ ว่า วันนี้ได้กําชับทุกหน่วยงานในสังกัดเตรียมความพร้อมในการต้อนรับคณะรัฐมนตรี ซึ่งในวันที่ 3-4 ธันวาคมนี้ จะมีการนําเสนอความก้าวหน้าการดําเนินโครงการของกระทรวงเกษตรและสหกรณ์ที่สําคัญหลายโครงการ ในพื้นที่จังหวัดภาคอีสานตอนบน อาทิ จังหวัดบึงกาฬ หนองบัวลําภู และอุดรธานี ซึ่งล้วนแต่เป็นโครงการที่ยกระดับคุณภาพชีวิตของเกษตรกรในพื้นที่ทั้งสิ้น โดยเฉพาะจังหวัดหนองบัวลําภู ได้เตรียมโครงการนําร่อง “หนองบัวลําภูโมเดล” เพื่อเป็นการพัฒนาเกษตรกรให้มีรายได้อย่างยั่งยืนด้วย
สําหรับของขวัญปีใหม่ที่กระทรวงเกษตรฯ เตรียมมอบให้แก่เกษตรกรและประชาชนในปี 2567 นี้ ได้เตรียม “โครงการส่งความสุขปีใหม่มอบให้เกษตรกรกระทรวงเกษตรและสหกรณ์ ประจําปี พ.ศ.2567” อาทิ การมอบโฉนดเพื่อการเกษตรทั่วประเทศ นอกจากนี้ ยังสั่งการให้ทุกหน่วยงานสรุปข้อมูลผลการดําเนินงาน เพื่อแถลงข่าวผลงานกระทรวงเกษตรและสหกรณ์ รอบ 3 เดือน ในวันที่ 22 ธันวาคม 2566 ณ กรมชลประทาน สามเสน อาทิ ผลการปราบปรามการนําเข้าสินค้าเกษตรเถื่อนทุกชนิด ที่ส่งผลให้ราคาผลผลิตทางการเกษตรตกต่ํา ซึ่งเชื่อมั่นว่าหลังจากการดําเนินงานตามมาตรการต่าง ๆ อย่างเข้มข้น จะช่วยให้ GDP ภาคเกษตรขยับขึ้นตามลําดับต่อไป
รัฐบาลไทย-ข่าวทำเนียบรัฐบาล-“สุริยะ” หารือ “เอกอัครราชทูตญี่ปุ่นประจำประเทศไทย” สานความร่วมมือโครงสร้างพื้นฐานคมมนาคม
วันศุกร์ที่ 1 ธันวาคม 2566
“สุริยะ” หารือ “เอกอัครราชทูตญี่ปุ่นประจําประเทศไทย” สานความร่วมมือโครงสร้างพื้นฐานคมมนาคม
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ Mr. NASHIDA Kazuya (นายนะชิดะ คะสุยะ) เอกอัครราชทูตญี่ปุ่นประจําประเทศไทยและคณะเข้าพบ เพื่อหารือเกี่ยวกับความร่วมมือด้านคมนาคมขนส่งระหว่างไทยและญี่ปุ่น โดยมี นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ร่วมหารือ ในวันที่ 1 ธันวาคม 2566 ณ กระทรวงคมนาคม
นายสุริยะ จึงรุ่งเรืองกิจ กล่าวภายหลังการหารือว่า ความร่วมมือของไทยและญี่ปุ่นในการพัฒนาความเชื่อมโยงและโครงสร้างพื้นฐานในประเทศไทยได้ดําเนินการมาอย่างต่อเนื่อง รวมถึงการแลกเปลี่ยนองค์ความรู้ทางเทคนิคในด้านคมนาคมขนส่งที่ทั้งสองฝ่ายสนใจร่วมกัน และมีความยินดีที่นักลงทุนญี่ปุ่นให้ความสนใจในการลงทุนในโครงการต่าง ๆ ด้านคมนาคมขนส่งในประเทศไทย ซึ่งความร่วมมือเหล่านี้จะเป็นก้าวสําคัญสู่โครงสร้างพื้นฐานด้านการขนส่งที่แข็งแกร่งและเชื่อมโยงถึงกัน ซึ่งจะเป็นประโยชน์ต่อทั้งสองประเทศ และหวังว่าจะได้มีการประสานความร่วมมือระหว่างกันต่อไปในอนาคต
รัฐมนตรีว่าการกระทรวงคมนาคมและเอกอัครราชทูตญี่ปุ่นประจําประเทศไทย ได้หารือถึงความสนใจจากผู้ประกอบการญี่ปุ่นในการเข้าร่วมลงทุนโครงการระบบรถไฟชานเมืองสายสีแดงส่วนต่อขยาย ซึ่งปัจจุบันอยู่ระหว่างการเสนอคณะรัฐมนตรีให้ความเห็นชอบการปรับกรอบวงเงินโครงการฯ ประกอบด้วย โครงการระบบรถไฟชานเมืองสายสีแดง ช่วงตลิ่งชัน - ศาลายา และสถานีเพิ่มเติม 3 สถานี (สถานีสะพานพระราม 6 สถานีบางกรวย - กฟผ. และสถานีบ้านฉิมพลี) ระยะทาง 14.8 กิโลเมตร โครงการระบบรถไฟชานเมืองสายสีแดงอ่อน ช่วงตลิ่งชัน - ศิริราช ระยะทาง 5.70 กิโลเมตร โครงการระบบรถไฟชานเมืองสายสีแดงเข้ม ช่วงรังสิต- ธรรมศาสตร์ศูนย์รังสิต ระยะทาง 8.84 กิโลเมตร โครงการระบบรถไฟชานเมืองสายสีแดงอ่อน ช่วงบางซื่อ - พญาไท - มักกะสัน - หัวหมาก และสายสีแดงเข้ม ช่วงบางซื่อ - หัวลําโพง (Missing Link) ระยะทาง 25.9 กิโลเมตร และความสนใจร่วมลงทุนบริหารท่าเทียบเรือแหลมฉบัง A5 และ B1 - B5 ซึ่งการท่าเรือแห่งประเทศไทยอยู่ระหว่างนําเสนอคณะรัฐมนตรีให้ความเห็นชอบต่อรูปแบบและรายละเอียดการประกวดราคา
ทั้งนี้ ในวันที่ 14 – 18 ธันวาคม 2566 นายกรัฐมนตรีพร้อมด้วยรัฐมนตรีว่าการกระทรวงคมนาคม มีกําหนดการเยือนประเทศญี่ปุ่น ในการประชุมสุดยอดอาเซียน - ญี่ปุ่น สมัยพิเศษ (ASEAN-Japan Commemorative Summit) รวมทั้งจะเข้าร่วมการประชุม Thailand-Japan Investment Forum 2023 โดยจะนําโครงการแลนด์บริดจ์มาเป็นข้อหารือ ซึ่งโครงการแลนด์บริดจ์จะเป็นเส้นทางการเดินเรือใหม่ของโลกและจะสามารถแก้ปัญหาของความล่าช้าในการเดินเรือผ่านช่องแคบมะละกา ซึ่งกระทรวงคมนาคมได้เดินหน้าประชาสัมพันธ์ให้นานาประเทศได้รู้จักโครงการเพิ่มมากขึ้น เพื่อนําเสนอโอกาสนักลงทุนต่างประเทศมาลงทุนในประเทศไทย
รัฐบาลไทย-ข่าวทำเนียบรัฐบาล-“รมว.ธรรมนัส” หารือ ออท.ญี่ปุ่น ร่วมกำหนดแนวทางพัฒนาภาคเกษตร เตรียมขยายตลาดสินค้าเกษตรไทย
วันศุกร์ที่ 1 ธันวาคม 2566
“รมว.ธรรมนัส” หารือ ออท.ญี่ปุ่น ร่วมกําหนดแนวทางพัฒนาภาคเกษตร เตรียมขยายตลาดสินค้าเกษตรไทย
“รมว.ธรรมนัส” หารือ ออท.ญี่ปุ่น ร่วมกําหนดแนวทางพัฒนาภาคเกษตร เตรียมขยายตลาดสินค้าเกษตรไทย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ หารือร่วมกับ นายนะชิดะ คะสุยะ
(H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย และคณะ โดยมีนายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ (112) ซึ่งการหารือในครั้งนี้เป็นการกระชับความสัมพันธ์ระหว่างฝ่ายไทยและญี่ปุ่นให้แน่นแฟ้นยิ่งขึ้น และยกระดับความร่วมมือด้านการค้าสินค้าเกษตร โดยเฉพาะกล้วยหอม ซึ่งภายใต้ความตกลงหุ้นส่วนเศรษฐกิจไทย-ญี่ปุ่น (JTEPA) ที่ให้สิทธิพิเศษการยกเว้นภาษีนําเข้ากล้วยจากประเทศไทยจํานวน 8,000 ตันต่อปี แต่ที่ผ่านมายังใช้สิทธิไม่เต็มโควตา รวมทั้งยังมีการแลกเปลี่ยนแนวทางการพัฒนาภาคการเกษตรระหว่างไทย-ญี่ปุ่น โดยการใช้ประโยชน์จากเทคโนโลยี นวัตกรรม และเกษตรอัจฉริยะ เพื่อทุ่นแรงงานคน ลดต้นทุน และเพิ่มผลผลิต ซึ่งฝ่ายญี่ปุ่นยินดีส่งเสริมและสนับสนุนด้านบุคลากร เทคโนโลยี และนวัตกรรม ภายใต้กรอบความร่วมมือระหว่างประเทศสมาชิกอาเซียน-ญี่ปุ่น (ASEAN – JAPAN Midori Cooperation Plan) นอกจากนี้กระทรวงเกษตรและสหกรณ์ แสดงความสนใจในการพัฒนาสินค้าประมงและประสงค์จะมีความร่วมมือกับประเทศญี่ปุ่นในอนาคตต่อไป
โอกาสนี้ เอกอัครราชทูตญี่ปุ่นประจําประเทศไทย ขอเชิญประเทศไทยเข้าร่วมมหกรรมพืชสวนโลก พ.ศ.2570 (International Horticultural Expo 2027) ณ เมืองโยโกฮาม่า ประเทศญี่ปุ่น ซึ่งกําหนดจะจัดขึ้นระหว่างวันที่ 19 มีนาคม – 26 กันยายน 2570 โดย รมว.เกษตรฯ ได้มอบหมายอธิบดีกรมวิชาการเกษตรประสานงานกับฝ่ายญี่ปุ่น พร้อมทั้งขอเชิญประเทศญี่ปุ่นเข้าร่วมงานมหกรรมพืชสวนโลก จ.อุดรธานี ในปี 2569 และงานมหกรรมพืชสวนโลก จ.นครราชสีมา ในปี 2572
ทั้งนี้ ประเทศญี่ปุ่นเป็นประเทศคู่ค้าอันดับที่ 3 ของไทย โดยระหว่างปี 2563-2565 การค้ารวมระหว่างไทยกับญี่ปุ่นมีมูลค่าเฉลี่ยปีละ 1,856,311 ล้านบาท ซึ่งเป็นมูลค่าการค้าสินค้าเกษตรเฉลี่ยปีละ 164,324 ล้านบาทหรือคิดเป็นร้อยละ 8.85 ของมูลค่าการค้ารวมสินค้า สําหรับการส่งออกสินค้าเกษตรไปญี่ปุ่นในปี 2566 (ช่วงเดือนม.ค-มี.ค) มีมูลค่าการส่งออก 38,446 ล้านบาท โดยมีสินค้าเกษตรส่งออกสําคัญของไทย 10 อันดับแรก ได้แก่ 1) เนื้อไก่ 2) เนื้อของสัตว์ปีดแช่แข็ง 3) อาหารสุนัขหรือแมว 4) ปลาทูนากระป๋อง 5) ยางแผ่นรมควัน 6) กุ้งปรุงแต่ง 7) ยางธรรมชาติ (TSNR) 8) ข้าว 9) กุ้งอื่น ๆ แช่แข็ง และ 10) เนื้อสัตว์อื่น ๆ หรือแมลงปรุงแต่ง และสินค้าเกษตรที่ไทยนําเข้าจากญี่ปุ่น 10 อันดับแรก ได้แก่ 1) ปลาซาร์ดีนแช่แข็ง 2) ปลาแมคเคอเรลแช่แข็ง 3) ปลาแอลบาคอร์แช่แข็ง 4) ปลาสคิปแจ็คแช่แข็ง 5) ซอสและของปรุงแต่งสําหรับทําซอส 6) เนื้อโคกระบือแช่แข็ง 7) อาหารปรุงแต่งอื่นๆ เช่น เต้าหู้ 8) ปลาทะเลอื่นๆ สดหรือแช่เย็น 9) ปลาปรุงแต่งที่ใช้แทนคาร์เวียร์ และ 10) ปลาแซลมอนแปซิฟิกอื่นๆ แช่แข็ง
รัฐบาลไทย-ข่าวทำเนียบรัฐบาล-PM met with representatives of the private sector and YEC to discuss tourism potential in Chiang Mai and attended the Chiang Mai Yi Peng Festival 2023.
วันศุกร์ที่ 1 ธันวาคม 2566
PM met with representatives of the private sector and YEC to discuss tourism potential in Chiang Mai and attended the Chiang Mai Yi Peng Festival 2023.
PM met with representatives of the private sector and YEC to discuss tourism potential in Chiang Mai and attended the Chiang Mai Yi Peng Festival 2023.
November 29, 2023, at 19.30 hrs, at Wat Chedi Luang Worawihan, Si Phum Subdistrict, Muang Chaing Mai District, Chiang Mai Province. The Prime Minister and Minister of Finance, Sretha Thavisin, met with representatives of the private sector and the Young Entrepreneur Chamber of Commerce Chiang Mai (YEC) to discuss tourism potential in Chiang Mai, along with the participation of the Joint Standing Committee on Commerce, Industry, and Banking (JSCCIB).
The representative of the private sector and the Prime Minister discussed about Chiang Mai Festival City as follows:
1) The request for the Prime Minister's representative to organize and facilitate the festival.
2) The request for public-sector agencies responsible for historical locations to facilitate utilising locations.
3) The request for more budget to broaden events and activities.
The representative of the JSCCIB proposed a plan to restore the Chiang Mai International Exhibition and Convention Centre to be more up-to-date, which would require a budget of 700–800 million. While the YEC proposed more integrated government and private-sector cooperation.
The Prime Minister considered that the Chiang Mai International Exhibition and Convention Centre was still functional and that the proposal of a budget of 700–800 million was excessive while there was a shortage of demand, which was not worth the investment. Moreover, the Prime Minister suggested that a festival in Chiang Mai should be held in December and January during the high season to align with government policy to attract tourists and increase the income of Chiang Mai Province. The government is also ready to support the economy by boosting tourism in secondary cities such as Lampang, Lamphun, and nearby provinces.
After that, the Prime Minister visited Wat Chedi Luang Worawihan to worship Chao Khun Phra Kittiwimon (Amporn Katapunyo), the Abbot of Wat Chedi Luang Worawihan. Chao Khun Phra Kittiwimon was glad to meet with the Prime Minister and praised the Prime Minister for promoting tourism in Wat Chedi Luang Worawihan because there has been an increase of 3000 tourists/day.
Then, Chao Khun Phra Kittiwimon led the Prime Minister and delegates to visit the temple. The Prime Minister worshipped Chalerm Siriraj Buddha before watching the performance of the Chiang Mai Yi Peng Festival 2023.
รัฐบาลไทย-ข่าวทำเนียบรัฐบาล-“คมนาคม” มอบของขวัญปีใหม่ 2567 ลดค่าโดยสารรถ บขส. 20% ให้ผู้โดยสารที่จองตั๋วออนไลน์ เดินทางไปก่อน-กลับทีหลัง พร้อมขยายเวลาจองตั๋วล่วงหน้า 1 ปี ทุกเส้นทางภายในประเทศ เริ่ม 1 ธ.ค. นี
วันศุกร์ที่ 1 ธันวาคม 2566
“คมนาคม” มอบของขวัญปีใหม่ 2567 ลดค่าโดยสารรถ บขส. 20% ให้ผู้โดยสารที่จองตั๋วออนไลน์ เดินทางไปก่อน-กลับทีหลัง พร้อมขยายเวลาจองตั๋วล่วงหน้า 1 ปี ทุกเส้นทางภายในประเทศ เริ่ม 1 ธ.ค. นี
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เปิดเผยว่า เพื่อมอบของขวัญปีใหม่ 2567 ให้กับพี่น้องประชาชน ตามนโยบายของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้มอบหมายให้บริษัท ขนส่ง จํากัด (บขส.) จัดทําโครงการลดค่าโดยสาร (“HAPPY NEW YEAR 2024 ลด 20% ไปก่อน-กลับทีหลัง”) ให้ผู้โดยสาร บขส. ที่จองตั๋วล่วงหน้า ผ่านช่องทางออนไลน์ Application E-Ticket และ Website : http://transport.co.th/ เดินทางระหว่างวันที่ 18 - 22 ธันวาคม 2566 หรือระหว่างวันที่ 4 - 8 มกราคม 2567 ทุกเส้นทางภายในประเทศ จะได้รับส่วนลด 20% (เฉพาะค่าโดยสารไม่รวมค่าธรรมเนียม) นอกจากนี้ ได้สั่งการให้ บขส. เพิ่มประสิทธิภาพการให้บริการจองตั๋วเดินทางล่วงหน้า โดยขยายระยะการจองตั๋วโดยสารล่วงหน้า จากเดิม 90 วัน เป็น 1 ปี ตั้งแต่วันที่ 1 ธันวาคม 2566 เป็นต้นไป เพื่ออํานวยความสะดวกประชาชนและนักท่องเที่ยว รวมทั้งสนับสนุนผู้ที่ต้องการเดินทางด้วยรถโดยสารสาธารณะให้สามารถวางแผนการเดินทางในระยะยาว นอกจากนี้ บขส. ได้จัดโครงการ “ตรวจรถฟรี ขับขี่ปลอดภัย” อีกหนึ่งโครงการของขวัญปีใหม่ 2567 โดยเปิดให้บริการตรวจเช็กสภาพความพร้อมของรถยนต์ก่อนออกเดินทางให้กับผู้ที่อาศัยอยู่ในชุมชนโดยรอบศูนย์ซ่อมบํารุงและตรวจสภาพรถ บขส. (รังสิต) สถานีเดินรถรังสิต และประชาชนทั่วไป โดยไม่คิดค่าใช้จ่ายระหว่างวันที่ 10 ธันวาคม 2566 - 10 มกราคม 2567 สอบถามข้อมูลเพิ่มเติมได้ที่ Call Center บขส. โทร. 1490 อย่างไรก็ดี ในช่วงเทศกาลปีใหม่ 2567 คาดว่าจะมีประชาชนเดินทางกลับภูมิลําเนาโดยรถยนต์ส่วนตัว และรถโดยสารสาธารณะเป็นจํานวนมาก ดังนั้น เพื่อความปลอดภัยในการเดินทางได้กําชับให้ บขส. คุมเข้มความปลอดภัย โดยตรวจสภาพความพร้อมของรถโดยสารและพนักงานขับรถ ให้มีความพร้อม 100% ก่อนออกเดินทาง เพื่อลดการเกิดอุบัติเหตุ โดยตั้งเป้าหมายอุบัติเหตุเป็นศูนย์ ไม่มีผู้โดยสารตกค้าง บริการประทับใจ และไม่มีเรื่องร้องเรียน
นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บขส. กล่าวว่า บขส. ได้เปิดให้ประชาชนจองตั๋วล่วงหน้าได้ จากเดิม 90 วัน เป็น 1 ปี ตั้งแต่วันที่ 1 ธันวาคม 2566 เป็นต้นไป ทุกเส้นทางภายในประเทศ ผู้โดยสารสามารถจองตั๋วโดยสารล่วงหน้าผ่านช่องทางออนไลน์ เช่น Application E-Ticket Website บขส. https://tcl99web.transport.co.th หรือที่ ช่องจําหน่ายตั๋วของ บขส. ณ สถานีเดินรถ บขส. ทั่วประเทศ นอกจากนี้ เพื่ออํานวยความสะดวกประชาชนในการเดินทางด้วยระบบขนส่งสาธารณะ รถไฟ รถทัวร์ รถเมือง ตามนโยบายของกระทรวงคมนาคม บขส. ได้ร่วมกับการรถไฟแห่งประเทศไทย ทดลองเพิ่มจุดจอดรถโดยสาร (เฉพาะรถ บขส. ขาเข้ากรุงเทพฯ) ที่สถานีกลางกรุงเทพอภิวัฒน์ ตั้งแต่วันที่ 15 ธันวาคมนี้ เป็นต้นไป โดยผู้โดยสารที่เดินทางเข้ากรุงเทพฯ สามารถเลือกเดินทางลงจุดจอดที่สถานีกลางฯ และเชื่อมต่อการเดินทางกับรถไฟฟ้าสายสีแดง รถไฟฟ้าสายสีน้ําเงิน รถเมล์ ขสมก. หรือจะเลือกเดินทางต่อไปเพื่อลงที่สถานีขนส่งผู้โดยสารกรุงเทพ (จตุจักร) เพื่อต่อรถแท็กซี่ได้สะดวกเช่นกัน ซึ่งการเพิ่มจุดจอดรถ บขส. ที่สถานีกลางฯ ถือเป็นการเพิ่มทางเลือกให้ผู้ใช้บริการที่ต้องการความสะดวกในการเชื่อมต่อระบบขนส่งสาธารณะอื่น ๆ